《清江道中》
宋代·廖行之

客里春愁万斛量，随身抖擞一奚囊。
了无池草入诗梦，粗有山奚供酒狂。
半载飞蓬成底事，几钩新月误相望。
夕阳又傍空山宿，杜宇声中入异乡。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。